《简查仲明》
宋代·章甫

佛法若大海，我生犹蚊虻。
饮少腹已满，鼓翅作微鸣。
查侯饱禅腹，如说且能行。
有如辽天鹤，岂受网罟婴。
有身未免俗，时时还入城。
篮舆过茅屋，无异同条生。
相见非何事，说法俱纵横。
妙处固不二，其实无所争。
愿君更方便，除我疑惑情。
要如两圆镜，相照交光明。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。